kardosdrur/scandi-wiki huggingface dataset:
Tour of California 2009

Tour of California 2009 var den fjerde udgave af cykeløbet Tour of California, et ni-dages etapeløb, der dette år var på i alt 1287 km. Løbet blev kørt i perioden 14. – 22. februar 2009 i Californien.

Løbet blev for tredje år i træk vundet af amerikaneren Levi Leipheimer fra Astana Team, og det blev en stor publikumssucces, hvilket nok til dels skyldtes, at Lance Armstrong for første gang efter sit comeback kørte på amerikansk grund. Hans rolle i løbet var dog primært at være hjælperytter for Leipheimer, men han opnåede trods alt en syvendeplads sammenlagt. Men også en række af de andre store hold stillede med stærke kort. Team Saxo Bank stillede blandt andet med brødrene Fränk og Andy Schleck, Fabian Cancellara og Jens Voigt, og holdet klarede sig ganske godt med en andenplads i holdkonkurrencen, Cancellaras sejr i prologen (han måtte derefter trække sig på grund af sygdom), Fränk Schlecks sejr i den sidste etape ("kongeetapen"), og Voigts samlede fjerdeplads. 

Af andre kendte navne i feltet kan nævnes Michael Rogers (Team Columbia-High Road), der blev nr. to, mens ryttere som Óscar Freire, Ivan Basso, Tom Boonen, Thor Hushovd og Carlos Sastre hver især måtte opgive at fuldføre løbet.

Deltagende hold

Etaperesultater

Prolog, 3,9 km, Sacramento

1. etape, 173,2 km, Davis-Santa Rosa 
Note: Rytteren i løbets førertrøje, Fabian Cancellara, udgik på etapen.

2. etape, 186,6 km, Sausalito-Santa Cruz

3. etape, 167,7 km, San Jose-Modesto

4. etape, 185,7 km, Merced-Clovis

5. etape, 216,1 km, Visalia-Paso Robles

6. etape, 24 km, Enkeltstart, Solvang

7. etape, 143 km, Santa Clarita-Pasadena

8. etape, 155,8 km, Rancho Bernardo-Escondido

Trøjernes fordeling gennem løbet 

Cykelløb i 2009
2009
Stockholms Östra

Stockholms Östra, Stockholm Ö, lokalt også Östra Station, er en jernbanestation i Sveriges hovedstad, Stockholm. Stationen blev indviet i 1884, dog er den nuværende stationsbygning fra 1932. Den er beliggende på Valhallavägen i den nordøstlige del af byen, tæt ved Kungliga Tekniska Högskolan. 

Fra tunnelbanestationen Tekniska Högskolan, som ligger under Stockholms Östra, er der forbindelse til Roslagsbanan, der har sin endestation på Stockholms Östra. Stationen har 6 spor. 

Jernbanestationer i Sverige
Stockholms Södra

Stockholms Södra eller Södra Station er en jernbanestation i bydelen Södermalm i Stockholm, Sverige, der betjenes af Stockholms pendeltåg.

Stationen blev indviet i 1860 som den nordlige endestation på Västra Stambanan indtil indvielsen af Stockholms centralstation. Den nuværende station blev åbnet i 1989 og er en del af et større lejlighedskompleks, der er opført på den grund, hvor den tidligere station lå. Perronerne er alle beliggende under jorden. 

Jernbanestationer i Sverige
Sødra
Hasloch

Hasloch er en kommune i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Kreuzwertheim.

Geografi 
Hasloch ligger i Region Würzburg.
 
I kommunen ligger ud over Hasloch, landsbyen Hasselberg.

Eksterne henvisninger
Stockholms innerstad

Stockholms innerstad eller lokalt bare Innerstaden er et uformelt begreb, der dækker over de centrale dele af Stockholm, i grove træk Gamla stan, Vasastaden og malmerne; Norrmalm, Östermalm, Kungsholmen (Västermalm) og Södermalm. Traditionelt den del af byen, der var bebygget i den tidlige del af 1900-tallet. Innerstaden anvendes undertiden også som betegnelse for den del af Stockholms kommun, der ikke er Söderort eller Västerort, og som kommunen også kalder Inre staden. Ifølge den definition er indbyggertallet 286.000 (2004) og arealet 35,35 km². 

Den mest centrale del af byen er Nedre Norrmalm, der også kaldes Stockholms City. Hovedparten af bygningerne i innerstaden er opført i den sidste del af 1800-tallet og den første del af 1900-tallet med undtagelse af Nedre Norrmalm, hvor der er mange bygninger fra 1950'erne og 1960'erne. Området er karakteriseret ved sin tætte bebyggelse og retlinjede gader. Den rummer flere parker, og har grundet nærheden til Mälaren og Saltsjön fået tilnavnet Nordens Venedig. 

Innerstad
Shinai

Shinai, et japansk sværd der er udformet som 'våben' til brug for træning.

Shinai blev opfundet i Japan i starten af 1700-tallet, hvor det blev benyttet i forbindelse med kendo. 

Den oprindelige shinai var fremstillet af bambus, mens den moderne shinai der kendes inden for den moderne kendo, kan også være fremstillet af syntetisk materiale. Uanset model er den moderne shinai splittet op i fire dele, der holdes sammen ved hjælp af læder bånd samt et håndtag af læder. Der forekommer forskellige størrelser, men uanset forskelligheden er der tale om et fleksibelt træningsredskab, der i forbindelsen med træningen forebygger skader.

Sværd fra Japan
Himmelstadt

Himmelstadt er en kommune i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Zellingen.
 
På grund af det "himmelske" navn, har der i kommunen siden 1986 været et juleposkontor: "Weihnachtspostamt Himmelstadt", der bliver betjent af Deutscher Post og kommunens indbyggere og virksomheder i fællesskab.

Geografi 
Himmelstadt ligger i Region Würzburg.

Eksterne henvisninger 

 http://www.post-ans-christkind.de/
 http://www.juzhimmelstadt.de
Pascal Cygan

Pascal Cygan (født 29. april 1974 i Lens, Frankrig) er en fransk forhenværende professionel fodboldspiller, der senest spillede som forsvarsspiller i den spanske Segunda Division-klub FC Cartagena. Han kom til klubben i 2009. Tidligere har han blandt andet spillet for Arsenal F.C. i den engelske Premier League, en klub han sikrede sig enkelte titler med, samt for Villarreal CF.

Klubkarriere 
Cygan startede sin seniorkarriere i den franske Ligue 1-klub Lille OSC, hvor han spillede fra 1995 til 2002. Her var han med til både succes og fiasko, da klubben både rykkede ned i den næstbedste række, spillede sig tilbage, og i 2001 kvalificerede sig til Champions League for første gang. I sin sidste tid i klubben blev Cygan udnævnt til holdets anfører, og spillede en vigtig rolle i klubbens succes.

I 2002 tiltrak Cygans stabile spil opmærksomhed fra landsmanden Arsène Wenger, manager i den engelske Premier League-klub Arsenal F.C. Han skiftede til klubben samme sommer og fik sin debut i en kamp mod rivalerne Chelsea F.C. den 1. september 2002. I sin første sæson i klubben var Cygan med til at vinde FA Cuppen, efter finalesejr over Southampton F.C.

Cygan nåede aldrig at blive stamspiller i London-klubben, men var alligevel med til at vinde Premier League i 2004 og FA Cuppen igen i 2005. I 2006 spillede klubben sig frem til finalen i Champions League, hvor det dog blev til et nederlag til spanske FC Barcelona. Cygan var ikke på banen i kampen.

I sommeren 2006 forlod Cygan Arsenal og skiftede til den spanske La Liga-klub Villarreal CF i håb om mere fast spilletid. Han skiftede i 2009 til Segunda Division-holdet FC Cartagena, hvor han sluttede sin karriere i 2011.

Titler 
Premier League
 2004 med Arsenal F.C.

FA Cup
 2003 og 2005 med Arsenal F.C.

Eksterne henvisninger 
 Spillerinfo

Noter 

Fodboldspillere fra Frankrig
Fodboldspillere fra Lille OSC
Fodboldspillere fra Arsenal F.C.
Fodboldspillere fra Villarreal CF
Stockholms stadshus

Stockholms Stadshus er rådhuset i Stockholm og dermed hovedsæde for Stockholms kommun.

Det er beliggende på den østlige del af øen Kungsholmen, lige ved Riddarfjärdens nordlige kyst og ud mod Riddarholmen og Södermalm. Rådhuset huser kontorer, mødelokaler og festsale samt luksusrestauranten Stadshuskällaren. Det er på Stockholms Stadshus, at den årlige Nobelpris-banket finder sted.

Stadshuset er tegnet af Ragnar Östberg i nationalromantisk stil. Byggeriet er udført i røde mursten og blev påbegyndt i 1911. Bygningen blev indviet på sankthansaften i 1923.

Eksterne henvisninger 

 Stockholms Stadshus' hjemmeside

Stadshus
Västerbron

Västerbron er en buebro i det centrale Stockholm, Sverige. 

Med en total længde på 600 m af hvilke 340 m rækker over vand, er det en af de største broer i byen. Fra broen er der et panoramavue over Innerstaden og særligt Gamla stan. Broen strækker sig fra Södermalm over Långholmen og Riddarfjärden til bydelen Marieberg på Kungsholmen og blev åbnet for trafik 20. november 1935. Den er den anden faste forbindelse i Stockholm i nord-sydlig retning efter Slussen.

Broer i Sverige
Bygninger, konstruktioner og anlæg i Stockholm
Södersjukhuset

Södersjukhuset, lokalt også kaldet Sös, er et af de største hospitaler i Stockholm i Sverige.

Det blev opført mellem 1937 og 1944 og blev tegnet af arkitekterne Hjalmar Cederström and H. Imhäuser. Det blev indviet 3. april 1944 af Kong Gustav den 5. og var dengang Skandinaviens største bygning. I dag råder hospitalet over 120.000 kvadratmeter og driver Nordeuropas største skadestue. Antallet af ansatte er omkring 4.000, hvilket gør det til Stockholms tredjestørste arbejdsplads. Hospitalet drives af et aktieselskab, der ejes af Stockholms län.

Under hospitalet er indrettet et såkaldt katastrofesygehus, der i fredstid anvendes til forskning og uddannelse, men som i tilfælde af krig eller katastrofe skal fungere som normalt hospital.

Eksterne henvisninger 
 Södersjukhusets hjemmeside

Hospitaler i Sverige
Bygninger, konstruktioner og anlæg i Stockholm
Borknagar

Borknagar er et progressiv black metal-band fra Bergen i Norge. Det blev dannet i 1995 af Øystein Garnes Brun. Bandets stil kombinerer folk metal og black metal med progressive og melodiske elementer. Deres sangtekster omhandler oftest filosofi, hedenskab, natur og kosmos.

Diskografi 
 1996: Borknagar
 1997: The Olden Domain
 1998: The Archaic Course
 2000: Quintessence
 2001: Empiricism
 2004: Epic
 2006: Origin
 2008: For the Elements (1996-2006)
 2010: Universal
 2012: Urd
 2016: Winter Thrice
 2019: True North

Medlemmer 
 Øystein G. Brun – guitar (1995-)
 Andreas "Vintersorg" Hedlund – vokal (2000-)
 Lars "Lazare" Nedland – keyboard, støttevokal (1999-)
 Jens F. Ryland – guitar (1997-2003, 2007-)
 David Kinkade – trommer (2008 – present)
 Erik "Tyr" Tiwaz – bas (2000-2004, 2007-)

Tidligere medlemmer 
 Infernus – bas (1995-1996)
 Medvirkede på Borknagar.
 Kristoffer "Garm" Rygg – vokal (1995-1997)
 Medvirkede på Borknagar og The Olden Domain.
 Ivar Bjørnson – keyboard (1995-1998) 
 Medvirkede på Borknagar, The Olden Domain og The Archaic Course.
 Erik "Grim" Brødreskift – drums (1995-1998) 
 Medvirkede på Borknagar, The Olden Domain og The Archaic Course.
 Kai Lie – bas (1996-1998) 
 Medvirkede på The Olden Domain og The Archaic Course.
 Simen "ICS Vortex" Hestnæs – vokal, bas (1997-2000) 
 Medvirkede på The Archaic Course og Quintessence.
 Justin Greaves – trommer (1998-1999) 
 Medvirkede ikke på noget album.
 Asgeir Mickelson – trommer (1999-2008), bas på Epic
 Medvirkede på Quintessence, Empiricism, Epic og Origin.

Referencer

Eksterne henvisninger 
 Officiel hjemmeside
 
 Officielt forum 
 Borknagar (Innside artikler hos ArtisanNorway)

Folkemetalgrupper
Black metal-grupper
Progressiv metal-grupper
Viking metal-grupper
Metalgrupper fra Norge
Supergrupper
Musikgrupper fra 1995
Södermalm

Södermalm, lokalt blot kaldet Söder, er en bydel i det centrale Stockholm, Sverige, og også navnet på det bydelsområde, som bydelen tilhører. Södermalm udgøres af øerne Åsön, Reimersholme og Långholmen. Med en befolkning på over 100.000 (2006) fordelt på et areal på blot 5,71 km² er Södermalm et af de tættest befolkede områder i Skandinavien.

Södermalm er forbundet med resten af Stockholm via adskillige broer. Administrativt er Södermalm en del af Stockholms kommun. Södermalm har siden 2007 sammen med Gamla stan og Hammarby Sjöstad tilhørt Södermalms stadsdelsområde.

Navnet Södermalm er omtalt så tidligt som 17. juni 1288 i et brev fra biskop Anund i Strängnäs. Han har med al sandsynlighed refereret til den del af det nuværende Södermalm, der ligger nærmest centrum. Betegnelsen Södermalm er opstået som analogi til navnet på bydelen nord for centrum, kaldet Norrmalm.
Djurgården

Djurgården, Södra Djurgården, også kaldet Valdemarsön, er en ø og bydel i Stockholm, Sverige. Bydelen strækker sig over 2,79 km² og har 831 indbyggere (2004).

Området er kendt for sine mange seværdigheder og for sin natur med mange gamle egetræer. Der er bymæssig bebyggelse i den sydvestlige del; Djurgårdsstaden og Beckholmen. Djurgården rummer en række museer, villaer, institutioner og ambassader, bl.a. har Norge sin ambassade her. En stor del af arealet tilhører friluftsmuseet Skansen og forlystelsesparken Gröna Lund. Djurgården er også hjemsted for fodboldklubben Djurgårdens IF.

Øer i Sverige
Bydele i Stockholm
Gröna Lund

Gröna Lund, egentlig Gröna Lunds Tivoli, er en forlystelsespark i Stockholm, Sverige, som er beliggende på øen Djurgården. Parken rummer omkring 30 forlystelser og er relativt lille sammenlignet med andre forlystelsesparker, grundet dens centrale beliggenhed, der forhindrer udvidelser. Parken blev grundlagt i 1883 og er dermed Sveriges ældste forlystelsespark.

Gröna Lund har en række af de typiske forlystelser, herunder et hurlumhejhus og tre rutsjebaner. Stedet er desuden kendt for sine sommerkoncerter. I 1980 satte Bob Marley publikumsrekord på stedet, da han optrådte for 27.000 gæster.

Parken ejes af Parks & Resorts Scandinavia AB.

Eksterne henvisninger 

 Gröna Lunds hjemmeside

Etableret i 1883
Forlystelsesparker i Sverige
Virksomheder i Stockholm
George du Maurier

George du Maurier (født 6. marts 1834, død 8. oktober 1896) var en engelsk forfatter og tegner, bedst kendt for den gotiske roman Trilby.

Liv 
George Louis Palmella Busson du Maurier blev født i Paris. I 1860'erne flyttede han til London og blev gift med englænderinden Emma Wightwick. Fra 1865 arbejdede han for ugebladet Punch.

Bibliografi 
 Peter Ibbetson (1891)
 Trilby (1894)
 The Martian (1897)

Se også 
 Hans barnebarn, Daphne du Maurier
 Trilby-hatten
 Du Maurier tegninger på Wikimedia Commons

Romanforfattere fra Storbritannien
Tegnere fra England
Muriel Spark

Muriel Spark DBE (født 1. februar 1918, død 13. april 2006) var en skotsk forfatter.

Udvalgt bibliografi

Romaner 
 The Prime of Miss Jean Brodie (1961)
 The Mandelbaum Gate (1965)
 The Public Image (1968)
 The Driver's Seat (1970, filmatiseret 1974)
 Loitering with Intent (1981)

Andet 
 John Masefield (1953, biografi)
 Letters of John Henry Newman (1957, breve)

Noter og Referencer 

The Official Website of Dame Muriel Spark 

Skønlitterære forfattere fra Skotland
Faglitterære forfattere fra Skotland
Romanforfattere fra Skotland
Biografiforfattere fra Storbritannien
Kvindelige forfattere i det 20. århundrede
Digtere fra Skotland
Æresdoktorer ved University of Oxford
Paul Scott

Paul Mark Scott (25. marts 1920 – 1. marts 1978) var en britisk forfatter. Han er bedst kendt for The Raj Quartet, hvis fire romaner handler om Britisk Indiens sidste år.

Udvalgt bibliografi 
 The Raj Quartet
 The Jewel in the Crown (1966)
 The Day of the Scorpion (1968)
 The Towers of Silence (1971)
 A Division of the Spoils (1975)
 Staying On (1977, Bookerprisen)

Romanforfattere fra Storbritannien
Keri Hulme

Keri Hulme (født 9. marts 1947 i Christchurch, New Zealand, død 27. december 2021) var en newzealandsk forfatter. Hun er bedst kendt for romanen The Bone People, som vandt Man Booker Prize i 1985. Hun var den første newzealænder, som vandt denne pris.

Privat 
Hulme boede alene i Okarito. Hun identificerede sig som ateist, aromatisk og aseksuel.

Udvalgt bibliografi 
 The Bone People (1984, Bookerprisen)

Referencer 
 

Romanforfattere fra New Zealand
Aseksuelle_personer
Personer fra Christchurch
Ben Okri

Ben Okri (født 15. marts 1959) er en nigeriansk forfatter.

Ben Okri er født i Nigeria. Familien flyttede tidligt til London, og Ben Okri startede sin skolegang her. I 1968 flyttede familien tilbage til Lagos i Nigeria. I 1978 vendte han selv tilbage til England for at studere sammenhængende litteratur ved Essex University, dog uden at færdiggøre studierne. I dag har han æresdoktorater ved universiteterne i Westminster og Essex. Han bor i London.

Han har udgivet romaner, digte, noveller og essays. I 1991 fik han Bookerprisen for romanen The Famished Road (da: Sultens vej).

Udvalgt bibliografi 
 Flowers and shadows (1980)
 The Landscapes Within (1981)
 Incidents at the Shrine (1986)
 Stars of the New Curfew (1988)
 The Famished Road (1991, Bookerprisen) da: Sultens vej (1993)
 Songs of Enchantment (1993) da: Fortryllelsens sange (1994)
 Dangerous Love (1996) da: Farlig kærlighed (1997)
 Starbook (2007)
 A Time for New Dreams (2011)

Ekstern henvisning 
 Ben Okri på MySpace

Skønlitterære forfattere fra Nigeria
Digtere fra Nigeria
Essayister
The Prestige (film)

The Prestige er en sciencefictionfilm fra 2006 instrueret af Christopher Nolan, med et manuskript baseret på Christopher Priests prisbelønnede roman ved samme navn.

Medvirkende 
I filmen møder vi Christian Bale i rollen som Alfred Borden, Hugh Jackman som Robert Angier og  David Bowie som opfinderen Nikola Tesla. I tillæg har skuespillerne Michael Caine, Scarlett Johansson, Piper Perabo, Andy Serkis og Rebecca Hall større eller mindre roller.

Rolleliste 
 Hugh Jackman – Robert Angier 
 Christian Bale – Alfred Borden 
 Michael Caine – Cutter 
 Piper Perabo – Julia Angier
 Rebecca Hall – Sarah Borden 
 Scarlett Johansson – Olivia Wenscombe 
 Samantha Mahurin – Jess 
 David Bowie – Nikola Tesla
 Andy Serkis – Alley 
 Daniel Davis – Dommer
 Christopher Neame – Forsvarer
 Mark Ryan – Kaptein
 Roger Rees – Owens
 Ricky Jay – Milton

Referencer

Eksterne henvisninger 
 Offisielle side 
 

Amerikanske film fra 2006
Film baseret på bøger
Film instrueret af Christopher Nolan
Science fiction-film fra USA
Engelsksprogede film
Michel Tournier

Michel Tournier (født 19. december 1924, død 18. januar 2016) var en fransk forfatter.

Udvalgt bibliografi

Romaner 
 Le Roi des aulnes (1970, Goncourtprisen)
 Les Météores (1975)
 Vendredi ou la Vie sauvage (1977)
 Gaspard, Melchior et Balthazar (1980)
 Gilles et Jeanne (1983)
 La Goutte d'or (1986)

Noveller 
 Le Coq de bruyère (1978)

Essays 
 Le Vent Paraclet (1977)
 Le Vol du vampire (1981)

Essayister fra Frankrig
Goncourtpris-modtagere
Romanforfattere fra Frankrig
Novelleforfattere fra Frankrig

Franskmænd i 1900-tallet
Franskmænd i 2000-tallet
The Prestige

The Prestige er en sciencefictionroman fra 1995 af den britiske forfatter Christopher Priest. 

Bogen modtog James Tait Black Memorial-prisen for bedste fiktion og World Fantasy-prisen for bedste roman.

Filmatisering
Bogen blev filmatiseret i 2006 med instruering af Christopher Nolan, og havde premiere den 20. oktober samme år i USA. Manuskriptet blev tilpasset filmmediet af brødrerne Christopher og Jonathan Nolan og har skuespillerne Christian Bale og Hugh Jackman i hovedrollerne som Borden og Angier. Michael Caine, Scarlett Johansson og David Bowie medvirker også.

Eksterne henvisninger
 Christopher Priests hjemmeside

Romaner fra England

fa:پرستیژ
Marguerite Yourcenar

Marguerite Yourcenar (født 8. juni 1903, i Bruxelles, Belgien, død 17. december 1987) var en fransk forfatter. Hun blev amerikansk statsborger i 1947.

Hun blev det første kvindelige medlem af Académie française i 1980.

Udvalgt bibliografi 
 Mémoires d'Hadrien (1951, da. Kejser Hadrians erindringer, 1954)
 L'Œuvre au noir (1968, da. Smeltediglen, 1970, Feminaprisen)

Eksterne henvisninger 

 Yourcenar-museet i Saint-Jans-Cappel (på fransk)

Essayister fra Frankrig
Romanforfattere fra Frankrig
Digtere fra Frankrig
François Mauriac

François Charles Mauriac (født 11. oktober 1885, død 1. september 1970) var en fransk forfatter. Han modtog nobelprisen i litteratur i 1952.

Udvalgt bibliografi 
 Maria Cross (Le Désert de l'amour, 1925)
 Thérèse Desqueyroux (1927)
 Le Mystère Frontenac (1933)

Referencer

Eksterne henvisninger 

Romanforfattere fra Frankrig
Nobelprismodtagere i litteratur
Litteraturkritikere fra Frankrig
Franskmænd i 1800-tallet
Franskmænd i 1900-tallet
Nobelprismodtagere fra Frankrig
Dramatikere fra Frankrig
Digtere fra Frankrig
Novelleforfattere fra Frankrig
Biografiforfattere fra Frankrig
Selvbiografer fra Frankrig
Patrick White

Patrick White (født 28. maj 1912 i London, død 30. september 1990) var en australsk forfatter. Han modtog nobelprisen i litteratur i 1973 "for en episk og psykologisk narrativ kunst, der introduceret et nyt kontinent i litteraturen".

Udvalgt bibliografi 
 The Tree of Man (1955)
 Voss (1957)
 Riders in the Chariot (1961)
 The Twyborn Affair (1979)

Eneste titel af White, der er oversat til dansk, er:
 Kvinden der ikke måtte holde katte og andre noveller (1974, originaltitel: The Burnt Ones, 1964)

Referencer

Eksterne henvisninger 

 Selvbiografi af Patrick White fra 1973 (kun på engelsk)

Romanforfattere fra Australien
Nobelprismodtagere i litteratur
Novelleforfattere fra Australien
Dramatikere fra Australien
Nobelprismodtagere fra Australien
Blonde Redhead

Blonde Redhead er et indie-rockband fra New York, dannet i 1993. De gennemgående medlemmer er Amedeo Pace (guitar, vokal), Kazu Makino (guitar, vokal) og Simone Pace (Trommer).

Ex-Medlemmer 
 Maki Takahashi (Basguitar)
 Toko Yasuda (Enon)
 Vern Rumsey (Unwound)

Diskografi

Album 
 Blonde Redhead – Smells Like Records, 1995
 La Mia Vita Violenta – Touch and Go Records, 1995
 Fake Can Be Just As Good – Touch and Go Records, 1997
 In an Expression of the Inexpressible – Touch and Go Records, 1998
 Melody of Certain Damaged Lemons – Touch and Go Records, 2000
 Misery Is a Butterfly – Touch and Go Records, 2004
 23 – Touch and Go Records, 2007
 Penny Sparkle - 2010
 Barragán - 2014

EP 
 Melodie Citronique – 2000
 The Secret Society of Butterflies – 2005
 3 O'Clock – 2017

7" 
 Big Song / Amescream – 1993
 Vague / Jet Star – 1994
 10 Feet High / Valentine – 1995
 Flying Douglas / Harmony – 1995
 Split 7" w/ Sammy – 1995
 Symphony of Treble / Kazuality – 1997
 Slogan / Limited Conversation – 1998
 Elephant Woman – 2004
 Equus – 2004
 23 – 2007
 Silently – 2007
 Here Sometimes – 2010
 No More Honey – 2014
 Dripping – 2014

Se også 
 Enon
 Unwound

Eksterne henvisninger 

 www.blonde-redhead.com
 

Rockgrupper fra USA
Indierockgrupper fra USA
Har spillet på Roskilde Festival
Musikere fra 4AD
Muddus Nationalpark

Muddus er en nationalpark i Norrbottens län i Lappland i Sverige. Den ligger sydvest for byen Gällivare ; største del af Muddus ligger i Gällivare kommun og den resterende del i Jokkmokks kommune. Muddus nationalpark blev oprettet i 1942, og udvidedes i 1984, så den nu har en areal på 49.340 hektar.

Hensigten med Nationalparken er at bevare skov- og moselandskabet.

Nationalparkens seværdigheder er urskoven med sine kæmpe fyrretræ, de mosaikagtige moseområder, de dybt nedskårne klippegennemskæringer med deres interessante flora, Muddusjokks vandfald, samt parkens dyreliv.
Mange sagn og beretninger indenfor samisk kultur, er knyttet til Muddusområdet.

Eksterne henvisninger 

 Naturvårdsverket om Muddus
 Muddus, 1976, med berättelser av tillsynsman/naturbevakare Lennart Arvidsson och bilder av den kände naturfotografen och tidigare tillsynsmannen i Sarek, Edvin Nilsson. 

Nationalparker i Sverige
Norrbottens län
Cronos

Conrad Thomas Lant, bedre kendt under dæknavnet Cronos, (født 15. januar 1963 i London) er en britisk musiker som er bedst kendt som sanger og bassist i det indflydelsesrige black/speed metal-band Venom fra 1979 til 1987 og fra 1995 til i dag.

Diskografi 
 1990: Dancing in the Fire
 1991: Rock n' Roll Disease
 1995: Venom
 2006: Hell to the Unknown (opsamlingsalbum

Med Venom 
 1981: Welcome to Hell
 1982: Black Metal
 1983: At War with Satan
 1985: Possessed
 1986: Eine Kleine Nachtmusik
 1987: Calm Before The Storm
 1997: Cast in Stone
 2000: Resurrection
 2006: Metal Black 
 2008: Hell

Andre medvirkender 
 1996: Dusk... and Her Embrace af Cradle of Filth (tale på "Haunted Shores")
 2004: Probot af Probot (vokal og bas på "Centuries of Sin")
 2005: Chapter V: Unbent, Unbowed, Unbroken af HammerFall (vokal på "Knights of the 21st Century")

Fodnoter 

Sangere fra Storbritannien
Bassister fra Storbritannien
Black metal-musikere